Document ID: 31997L0010

31997L0010
L 068/24
JURNALUL OFÍCIAL AL UNIUNII EUROPENE
DIRECTIVA 97/10/CE A COMISIEI
din 26 februarie 1997
de efectuare a celei de-a treia adaptări la progresul tehnic a anexei I la Directiva 76/769/CEE a Consiliului privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (ARCU)
(Text cu relevanță pentru SEE)
COMISIA COMUNITĂȚILOR EUROPENE,
având în vedere Directiva 76/769/CEE a Consiliului din 27 iulie 1976 privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (1), modificată ultima dată de Directiva 96/55/CE a Comisiei (2) și, în special articolul 2a al acesteia, introdus prin Directiva 89/678/CEE a Consiliului (3),
întrucât Consiliul și reprezentanții guvernelor statelor membre, întruniți în cadrul Consiliului, au adoptat Decizia 90/238/Euratom, CECO, CEE (4) privind un plan de măsuri în contextul programului „Europa împotriva Cancerului”;
întrucât Directiva 94/60/CE a Parlamentului European și a Consiliului de efectuare a celei de-a paisprezecea modificări a Directivei 76/769/CEE (5) a interzis, cu anumite excepții, introducerea pe piață pentru uzul publicului larg a substanțelor clasificate în categoriile 1 sau 2 (ARCU) ca fiind cancerigene, mutagene și toxice pentru reproducere, adăugând aceste substanțe în anexa I la Directiva 76/769/CEE;
întrucât anexa I la Directiva 76/769/CEE conținea deja substanțele clasificate ARCU pentru care Directiva 94/60/CE nu s-a aplicat;
întrucât ar trebui să fie de asemenea interzisă, cu anumite excepții, introducerea pe piață pentru uzul publicului larg a substanțelor ARCU și a preparatelor care conțin aceste substanțe;
întrucât restricțiile stabilite de prezenta directivă iau în considerare stadiul actual al cunoștințelor și al tehnicilor privind soluțiile mai sigure;
întrucât prezenta directivă nu aduce atingere legislației comunitare care stabilește cerințele minime pentru protecția lucrătorilor prevăzute de Directiva 89/391/CEE a Consiliului (6) și de directivele speciale întemeiate pe aceasta și, în special, de Directiva 90/394/CEE a Consiliului (7);
întrucât măsurile prevăzute prin prezenta directivă sunt în conformitate cu avizul Comitetului pentru adaptarea la progresul tehnic a directivelor privind eliminarea barierelor tehnice din calea comerțului cu substanțe și preparate periculoase,
ADOPTĂ PREZENTA DIRECTIVĂ:
Articolul 1
Anexa I la Directiva 76/769/CEE se adaptează la progresul tehnic în conformitate cu textul prevăzut în anexa la prezenta directivă.
Articolul 2
Statele membre adoptă și publică, până la 31 decembrie 1997, dispozițiile necesare pentru a se conforma prezentei directive și informează de îndată Comisia cu privire la aceasta. Statele membre aplică aceste dispoziții începând cu 30 iunie 1998.
Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitățile de efectuare a acestei trimiteri.
Articolul 3
Prezenta directivă se adresează statelor membre.
Adoptata la Bruxelles, 26 februarie 1997.

Labels: 0
3
15
20